**NOTA INFORMATIVĂ**

**la proiectul Hotărîrii Guvernului cu privire la desemnarea**

**subiecților raporturilor juridice ai sistemului electronic unic**

**de monitorizare de stat a jocurilor de noroc**

|  |
| --- |
| 1. **Condițiile ce au impus elaborarea proiectului și finalitățile urmărite** |
| La data de 26.05.2017 a intrat în vigoare Legea nr. 80  din  05.05.2017 pentru modificarea şi completarea unor acte legislative, prin care Legea nr. 291 din 16.12.2016 cu privire la organizarea şi desfăşurarea jocurilor de noroc a fost modificată, cu transmiterea unor funcții de la Ministerul Finanţelor către Instituția Publică „Agenţia Servicii Publice”, inclusiv în domeniul administrării sistemului electronic unic de monitorizare de stat a jocurilor de noroc (în continuare – SEUMSJN). |
| 1. **Principalele prevederi ale proiectului** |
| În contextul modificărilor legislative operate, în scopul urgentării creării și implementării SUEMSJN au fost convocate 2 şedinţe de lucru interdepartamentale cu participarea reprezentanților Ministerului Economiei şi Infrastructurii, Ministerului Finanţelor, Centrului de Implementare a Reformelor, Instituției Publice „Agenţia Servicii Publice”, Agenţiei Proprietăţii Publice, Agenţiei pentru Protecţia Consumatorilor şi Supravegherea Pieţei, S.A. „Loteria Naţională a Moldovei”, precum și a companiilor „Novo Investment MLD” S.R.L. și „NGM Company” S.R.L. În cadrul acestor ședințe au fost identificate acţiunile, care urmează a fi întreprinse de către toate autoritățile responsabile implicate în acest proces. Totodată, mersul executării Legii nr. 291 din 16.12.2016 a fost audiat în cadrul ședinței Comisiei parlamentare economie, buget și finanțe.  În acest sens, proiectul de hotărîre stabilește autoritățile/instituțiile publice, care vor avea calitatea de posesor și deținător al sistemului electronic unic de monitorizare de stat a jocurilor de noroc.  Astfel, proiectul prevede că calitatea de posesor al SEUMSJN o va deține Ministerul Finanțelor.  Calitatea de deținător se atribuie Agenției Servicii Publice, deoarece potrivit art.5 alin.(2) lit.k) din Legea nr.291 din 16.12.2016 cu privire la organizarea şi desfăşurarea jocurilor de noroc, Agenția administrează sistemul electronic unic de monitorizare de stat a jocurilor de noroc.  Destinatarii sistemului vor fi prevăzuți în Regulamentul privind ținerea SEUMSJN.  Totodată, proiectul prevede că Ministerul Finanțelor și Instituția publică ”Agenția Servicii Publice” vor elabora și prezenta spre aprobare Guvernului proiectul Conceptului tehnic al SEUMSJN și a Regulamentului privind ținerea acestui sistem.  Prezentul proiect de hotărîre să prezintă repetat la avizare în temeiul art.32 alin.(7) din Legea nr.100 din 22 decembrie 2017 privind actele normative, potrivit căruia dacă, în urma avizării şi consultării publice, proiectul actului normativ a fost completat cu aspecte şi concepte noi sau dacă mai mult de 30% din textul proiectului actului normativ a fost modificat, acesta trebuie remis repetat spre avizare şi consultare publică. |
| 1. **Descrierea gradului de compatibilitate a prevederilor proiectului cu legislația Uniunii Europene** |
| Prezentul proiect de act normativ nu contravine legislației Uniunii Europene. |
| 1. **Fundamentarea economico-financiară** |
| Aprobarea prezentului proiect de hotărîre nu implică cheltuieli bugetare suplimentare. |
| 1. **Transparența decizională** |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul Hotărârii de Guvern a fost plasat pe pagina [www.particip.gov.md](http://www.particip.gov.md) și pagina web oficială a Ministerului Finanțelor www.mf.gov.md, compartimentul *Transparența decizională,* directoriul *Procesul decizional.* |

**Secretar de Stat Viorica Pricop**